lflage/wiki-talks huggingface dataset:
பேச்சு:சிவந்தி

message: இது பொதுவாகச் செவ்வந்தி என்றே அழைக்கப்படுகிறது. சிவந்தி/செவந்தி என்று நான் முன்னர் கேள்விப்பட்டதில்லை. செம்மீனே செம்மீனே என்ற திரைப் பாடலிலும் செவ்வந்தி என்றுதான் கையாளப்பட்டுள்ளது.--பாஹிம் 16:59, 21 சனவரி 2012 (UTC)
replies: text: கூகிளில் தேடியபோது சில இடங்களில் சிவந்தி எனவும் சில இடங்களில் செவந்தி எனவும் காணப்படுகிறது. மேலும் நான் அறிந்ததும் செவ்வந்தியே... அநேகமாக செவந்தி என்பதே செவ்வந்தி என நினைக்கிறேன்...எனவே ஏதாவது ஒரு தலைப்பை இட்டுவிட்டு மற்றொன்றை வழிமாற்றாக்கிவிடலாம்...--shanmugam 18:58, 26 சனவரி 2012 (UTC)
சாமந்தி அல்லது செவ்வந்தி என்பதே சரி என்று நினைக்கின்றேன்.--பிரயாணி 10:09, 20 பெப்ரவரி 2012 (UTC)

text: சிவந்தி, செவ்வந்தி, சாமந்தி ஆகிய சொற் பிரயோகங்கள் அனைத்தும் சரியானவை. செவந்தி என்று அழைப்பது தவறானது. அதனைச் செவ்வந்தி என மாற்ற வேண்டும். சிவந்தி என்பது ஏற்கனவே பிரயோகத்தில் உள்ளது. இங்கே பார்க்க. தங்கச்சிவந்தியா என்ற சிலேடையில் தங்கச் சிவந்தியா என்றும் தங்கச்சி வந்தியா என்றும் கையாளப்படுகின்றது. ஆகவே, தலைப்பை மாற்றத் தேவையில்லை. செவந்தி என்று உள்ளவற்றைச் செவ்வந்தி என்று மாற்ற வேண்டும். --மதனாஹரன் (பேச்சு) 04:47, 10 மார்ச் 2012 (UTC)
replies: text: ://சிலேடையில் தங்கச் சிவந்தியா என்றும் தங்கச்சி வந்தியா என்றும் கையாளப்படுகின்றது// நல்ல கருத்தான உரையாடல் மதன்!--செல்வா (பேச்சு) 13:44, 10 மார்ச் 2012 (UTC)
*கட்டுரை மிகவும் சிறப்பாகச் சீர் செய்யப்பட்டுள்ளது. --Sengai Podhuvan (பேச்சு) 09:49, 16 திசம்பர் 2012 (UTC)
thread_title:  செவ்வந்தி 

message: ::காண்க: What is the source of allethrin?
replies: text: :Chrysanthemum
replies: text: :Pyrethrum

text: கொசுக்களை அழிக்கும் இரசாயனம் அலெத்ரின் மூலப்பொருள் சிவந்தியிலிருந்து பெறப்படுகிறதா? --ஸ்ரீதர் (பேச்சு) 17:17, 28 திசம்பர் 2012 (UTC)
thread_title:  அலெத்ரின்  இரசாயன மூலப்பொருள் 

message: :துலுக்கமல்லி என அழைக்கப்படுவது இதனையா வேறு இனமா?--ஸ்ரீதர் (பேச்சு) 17:46, 28 திசம்பர் 2012 (UTC)
replies: text: :துலுக்கமல்லி என்பது தளவம். --Sengai Podhuvan (பேச்சு) 00:22, 29 திசம்பர் 2012 (UTC)
பகுப்பு:சொல் பற்றிய உரையாடல்கள்
thread_title:  துலுக்கமல்லி 

message: சாமந்தியில் பலவகை உண்டு. எனவே பொதுப்பெயருக்கு வழிமாற்று வேண்டாம். [சாமந்தி வழிமாற்று] தவறு. சாமந்தி என்பது #:en:Chamomile ஆகும். எனவே, வழிமாற்றினை நீக்க மறுப்பு இருப்பின்    தெரிவிக்கவும்.--த♥உழவன் (உரை)   02:14, 5 செப்டம்பர் 2019 (UTC)
thread_title:  வழிமாற்று
பேச்சு:தமிழ் எண்ணிம நூலகம்

message: * தமிழ்நாடு அரசு பாடப் புத்தகங்கள் - http://www.textbooksonline.tn.nic.in/
* சென்னை நூலகம் - பழந்தமிழ், பொது உரிம நூல்கள் - http://www.chennailibrary.com/
*  தமிழம் வலை - தமிழ்ப் பேழை, சிற்றிதழ்கள், கல்வி, நாள் ஒரு நூல் - http://thamizham.net/

message: * தமிழ் இணையப் பல்கலைக்கழகம் - http://www.tamilvu.org/library/libcontnt.htm
* தமிழ் மரபு அறக்கட்டளை - http://www.e-mozi.com/bl_thf/bl_thf.html
* கீற்று (சிற்றிதழ்கள்) - http://www.keetru.com
* ஊடறு (பெண்களின் நூல்கள்) - http://udaru.blogdrive.com/archive/222.html
* பெரியார் மின் நூல் தொகுப்புத் திட்டம் - http://www.periyar.org.in/v/content/blogsection/4/44/lang,en/
* திராவிடர் (பெரியார் நூல்கள்) - http://www.dravidar.org/veliyeedugal.htm
* சமண மின்னூல்கள் - http://www.jainworld.com/JWTamil/jainworld/JWTamil.htm
* வள்ளலார் நூல்கள் - http://www.vallalar.org/
* தமிழமுதம் - http://tamilamutham.net/amutham/index.php?option=com_docman&Itemid=39
* நிலாச்சாரல் - http://www.nilacharal.com/download/index.html
thread_title: ஏனைய மின்னூல் வெளியீடுகள்
வார்ப்புரு பேச்சு:ஜன்னிய இராகங்கள்

message: * சிறப்பான வார்ப்புரு - வார்ப்புரு உருவாக்கத்துக்குப் பங்களித்த அனைவருக்கும் என் இனிய பாராட்டுகள். --தேனி. மு. சுப்பிரமணி./உரையாடுக. 17:27, 28 ஏப்ரல் 2013 (UTC)

message: # சாருலதா மணியின் கட்டுரைகள்
thread_title:  உதவிக்கு....
பேச்சு:தட்டாரப்பூச்சி

message: இன்றைய நாளில், இத் தமிழ்க் கட்டுரையில் உள்ள செய்திகள் பலவும் ஆங்கில (பார்க்கவும்Dragonfly), இடாய்ச்சு (பார்க்கவும்: Großlibellen), பிரான்சிய (பார்க்கவும்:Anisoptera) விக்கிகளில் இல்லை. இன்னும் விரிவடையும் இக்கட்டுரை. --செல்வா 03:58, 25 சனவரி 2012 (UTC)
தும்பிகளுக்குத் தட்டான் அல்லது தட்டாரப் பூச்சி என்னும் பெயர்கள் எங்கிருந்து பெறப்பட்டன என அறிய ஆவல்!--பாஹிம் (பேச்சு) 10:24, 7 மே 2012 (UTC)
replies: text: தும்பி என்ற சொல்லை விக்சனரியில் விரிவு படுத்தியுள்ளேன். காணவும். வணக்கம்.
பகுப்பு:முன்னணித் தகவல்கள் கொண்டுள்ள கட்டுரைகள்
thread_title: ஒரு சிறு குறிப்பு, ஒரு பதிவாக
பேச்சு:தமிழ்நாட்டு ஊர்ச் சிறப்புகளின் பட்டியல்

message: பக்கத்தை தொகுப்பவர்கள் புதிய ஊர்களையும் அவற்றின் சிறப்புகளையும் சேர்க்கும்போது அகர வரிசைப்படி தொகுத்தால் பக்கத்திற்குள் தேடும்போது வசதியாக இருக்கும்.
சுவையான தகவல்கள்.  --Natkeeran 20:50, 21 பெப்ரவரி 2012 (UTC)

message: வ.எண் என்றால் என்ன? --Natkeeran (பேச்சு) 16:12, 7 நவம்பர் 2012 (UTC)
replies: text: வரிசை எண். --தேனி. மு. சுப்பிரமணி./உரையாடுக. 16:14, 7 நவம்பர் 2012 (UTC)
thread_title:  வ.எண்
பேச்சு:ஜாவெட் அக்தார்

message: இவர் 18 தேர்வுப் போட்டிகளிலும் 40 ஒருநாள் சர்வதேச போட்டிகளிலும் சர்வதேச துடுப்பாட்ட நடுவராக கடமையாற்றியுள்ளார். என்று கட்டுரையில் கூறப்படுள்ளது. 'இத்தனையாவது ஆண்டுவரை" இவர் "..." நடுவராகக் கடமையாற்றியுள்ளார் என்று காலத்தையும் குறிப்பிட்டு எழுதினால், அவ்வப்பொழுது மாற்றம் செய்ய வேண்டிய கட்டாயத் தேவை இல்லாமல் இருக்கும். செய்திப் பழமையானதாய்ப் போய்விடுமும், கூற்று செல்லுமை உடையதாக இருக்கும். --செல்வா 18:53, 25 சனவரி 2012 (UTC)
thread_title: கருத்து
பேச்சு:கிரகாம் ஃபோர்ட்

message: இவருடைய முதற்பெயரை "கிராம்" (gram) என்பது போல ஒலிப்பார்கள். கிராம் என்றே எழுதலாம்.அதே போல ஃபோர்டு என்று எழுதினால் கடைசி ஒலிப்பு D வரும் (சிறு உயிரொலிப்பு தமிழில் இருந்தாலும் அதுவே அவர்கள் ஒலிப்பிலும் உண்டு ஆனால் அவர்கள் குறிப்பதில்லை). ஃபோர்ட் என்று எழுதினால் Fort (கோட்டை) என்று ஆகும். வேறு வழியில்லாமல் அப்படி ஆனால் கவலைப்பட முடியாது. ஆனால் ஃபோர்டு (Ford), ஃபோர்ட்டு (Fort) என்று வேறுபடுத்திக் காட்ட வழி இருக்கும் பொழுது சீராக அப்படி எழுதுவது நல்லது என்று நினைக்கின்றேன்.--செல்வா 11:54, 27 சனவரி 2012 (UTC)

message: இக்கட்டுரரயில் உள்ள உள்ளடக்கம் போதாது என்று கருதுகின்றேன். ஏன் இது ஒரு தனிக் கட்டுரையாக இருக்க வேண்டும் என்று புரியவில்லை. இப்படி உள்ள நூற்றுக்கணக்கான கட்டுரைகளை அட்டவணையில் இடலாமே.--செல்வா 11:57, 27 சனவரி 2012 (UTC)
உரிய கட்டுரைகளில் சிறுதிருத்தங்கள் செய்து கொண்டிருக்கின்றேன். முடிந்த பின்பு எதிர்வரும் மாதங்களில் ஆங்கிலவிக்கியில் உள்ளவற்றை மொழிபெயர்த்து  விரிவாக்கம் செய்யவுள்ளேன்--P.M.Puniyameen 12:46, 27 சனவரி 2012 (UTC)
thread_title: உள்ளடக்கம்
பேச்சு:கிரேக் ஸ்மித் (பிறப்பு 1983)

message: இக்கட்டுரையில் உள்ள உள்ளடக்கம் போதாது என்று கருதுகின்றேன். ஏன் இது ஒரு தனிக் கட்டுரையாக இருக்க வேண்டும் என்று புரியவில்லை. இப்படி உள்ள நூற்றுக்கணக்கான கட்டுரைகளை அட்டவணையில் இடலாமே. செப்டம்பர் 2011 இல் இருந்து இருக்கும் இக்கட்டுரை போதிய வளர்ச்சி அடையாதது மட்டும் அல்லாமல் போதிய பயன் தரும் தகவலும் இல்லை. இப்படியான கட்டுரைகளைத் தொகுத்து ஒரு அட்டவணையில் இடுவது நல்லது, அல்லது நீக்கப் பரிந்துரைக்கின்றேன்.--செல்வா 12:02, 27 சனவரி 2012 (UTC)
உரிய கட்டுரைகளில் சிறுதிருத்தங்கள் செய்து கொண்டிருக்கின்றேன். முடிந்த பின்பு எதிர்வரும் மாதங்களில் ஆங்கிலவிக்கியில் உள்ளவற்றை மொழிபெயர்த்து  விரிவாக்கம் செய்யவுள்ளேன்
thread_title: உள்ளடக்கம்
பேச்சு:கிறிஸ்தோபர் ரொபர்ட் நிக்லோசன்

message: இக்கட்டுரையில் உள்ள உள்ளடக்கம் போதாது என்று கருதுகின்றேன். ஏன் இது ஒரு தனிக் கட்டுரையாக இருக்க வேண்டும் என்று புரியவில்லை. இப்படி உள்ள நூற்றுக்கணக்கான கட்டுரைகளை அட்டவணையில் இடலாமே. செப்டம்பர் 2011 இல் இருந்து இருக்கும் இக்கட்டுரை போதிய வளர்ச்சி அடையாதது மட்டும் அல்லாமல் போதிய பயன் தரும் தகவலும் இல்லை. இப்படியான கட்டுரைகளைத் தொகுத்து ஒரு அட்டவணையில் இடுவது நல்லது, அல்லது நீக்கப் பரிந்துரைக்கின்றேன்.--செல்வா 12:02, 27 சனவரி 2012 (UTC)
உரிய கட்டுரைகளில் சிறுதிருத்தங்கள் செய்து கொண்டிருக்கின்றேன். முடிந்த பின்பு எதிர்வரும் மாதங்களில் ஆங்கிலவிக்கியில் உள்ளவற்றை மொழிபெயர்த்து  விரிவாக்கம் செய்யவுள்ளேன்--P.M.Puniyameen 12:43, 27 சனவரி 2012 (UTC)
thread_title: உள்ளடக்கம்
விக்கிப்பீடியா பேச்சு:விக்கி நற்பழக்கவழக்கங்கள்

message: விக்கிப்பீடியா நற்பண்புகள் பற்றிய உரையாடல் நடந்துகொண்டிருக்கும் வேளையில், விக்கியர்கள் எல்லாரும் சேர்ந்து, இக்கட்டுரையை மொழியாக்கம் செய்தால் நன்றாக இருக்குமோ என்று தோன்றியது. இவ்விதத்தில் தமிழ் விக்கிக்கு நல்ல, தரமான கட்டுரையும் கிடைக்கும்; பொன்போன்ற நேரமும் நன்முறையில் பயனாகும். நான் தொடங்கியிருக்கிறேன். கட்டுரையை வளர்த்தெடுப்போம். நன்றி!--பவுல்-Paul 18:25, 27 சனவரி 2012 (UTC)
replies: text: பவுல், மிகவும் பயனுள்ள முயற்சி. ஏற்கனவே விக்கிப்பீடியா:விக்கி நற்பழக்கவழக்கங்கள் என்று கொள்கைப் பக்கத்தில் ஒரு பக்கம் இருக்கின்றது. அதனை வளர்த்தெடுக்கலாம். ஆங்கில விக்கியில் மிகவும் பயனுடைய பற்பல பக்கங்களும் இருக்கின்றன. மணியனும் மிகவும் உதவக்கூடும். இப்பொழுதும் வருங்காலத்திலும் இவற்றின் தெளிவான வரைவுகள் தேவையாக இருக்கும். நன்றி. --செல்வா 18:54, 27 சனவரி 2012 (UTC)
*செல்வா, நீங்கள் கூறிய பக்கத்தைப் பார்த்தேன். நற்பழக்கவழக்கங்களின் அடிப்படைகளை எடுத்துரைக்க Wikipedia:Etiquette பயனுள்ளதாக இருக்கும் என்பது என் எதிர்பார்ப்பு.--பவுல்-Paul 21:49, 27 சனவரி 2012 (UTC)
replies: text: :ஓ, சரி பவுல். முதலில் உருவாக்குவோம், பிறகு எங்கு எப்படி இணைப்பது, எதை இணைப்பது என்பது பற்றிப் பேசுவோம். இதுவரை நன்றாக வந்துள்ளதாக நினைக்கின்றேன். நானும் சேர்க்க முயல்வேன். --செல்வா 22:51, 27 சனவரி 2012 (UTC)
*இரவி கட்டுரைத் தலைப்பை மாற்றி, விக்கி நற்பழக்கவழக்கங்கள் பக்கத்தோடு இணைக்க பரிந்துரைத்துள்ளார். அவ்வாறே செய்யலாம் என்று நானும் கருதுவதால் மொழியாக்கத்தை நிறுத்திக்கொள்கிறேன்.--பவுல்-Paul 01:14, 28 சனவரி 2012 (UTC)
thread_title: ஒரு பணிவான வேண்டுகோள்
பேச்சு:மியூசிக் அகாதெமி (சென்னை)

message: இக்கட்டுரை,  29 /1 /2012 அன்று; 17.30 GMT 'க்கு முன்னதாக என்னால் முழுமையாக தொகுக்கப்பட்டு விடும். --Selvasivagurunathan m
thread_title:  திட்டம்
பேச்சு:தீவு

message: தமிழ் விக்கிப்பீடியாவில் கூட்டு முயற்சிக் கட்டுரைகள் அறிவிக்கப்பட்டு ஆறு ஆண்டுகள் ஆகி விட்டன.  ஒரு வரி மட்டுமே உள்ள இந்த முக்கியமான கட்டுரையை அனைவரும் இணைந்து விரிவாக்கலாமே? வாரம் ஒரு கட்டுரையை இது போல் விரிவாக்குவது நன்மை பயக்கும்--இரவி 21:39, 28 சனவரி 2012 (UTC)

message: உலகின் முக்கியத் தீவுகள் எனும் பட்டியலை நீக்கலாமா? முக்கியம் எனின் எவ்வகை முக்கியம் என்பது விளக்கப்பட வேண்டும். கோபி 13:08, 31 சனவரி 2012 (UTC)
replies: text: பரவலாக அறியப்பட்ட என்னும் நோக்கில். மேலும் தீவு என்பதற்கு சில எடுத்துக்காட்டுகள் போலவும். முக்கியம் என்னும் சொல்லை வேண்டுமானால் திருத்தி பொதுவாக அறியபப்டும் சில தீவுகள் என்று எழுதலாம்.--செல்வா 13:21, 31 சனவரி 2012 (UTC)
replies: text: :அவையனைத்தும் பரவலாக அறியப்பட்டவைதானா? தீவுகளுக்கான எடுத்துக்காட்டுக்கள் கட்டுரைகளில் பிற இடங்களில் வருகின்றன என நினைக்கிறேன். முக்கிய தீவுகள், பெரிய தீவுகள், சிறியதீவுகள் போன்ற பட்டியல்கள் கட்டுரையினுள் தேவைதானா? பட்டியல் தனிப்பக்கமாக இருப்பின் பொருத்தமாயிருக்கும். நன்றி. கோபி 13:47, 31 சனவரி 2012 (UTC)
thread_title: உலகின் முக்கியத் தீவுகள்

message: #Newfoundland என்று ஆங்கிலத்தில் இருந்தாலும் இது நியூ ஃபின்லாந்து என்றே அழைக்கப்படுகின்றது. இதே போல நியூ கினி
#இக்கட்டுரை குறுந்தகடுத் திட்டத்தில் இல்லை என்று நினைக்கின்றேன். எனவே எளிய தமிழ்வழி, த.வியில் உள்ள பரிந்துரைப்படி கூடியமட்டிலும் கிரந்தம் குறைத்து இருக்கின்றேன். 
#அட்டவணையில் "முக்கிய" என்னும் சொல்லை மாற்றி இருக்கின்றேன்
--செல்வா 13:33, 31 சனவரி 2012 (UTC)
thread_title: உரை திருத்தம்

message: தீவு எனப்படுவது நான்கு பக்கமும் கடலால் அல்லது பரந்த வற்றாத நீர்பரப்பினால் சூழப்பட்ட ஒரு சிறிய நிபப்பரப்பு தீவு எனப்படும். --சிவம் 01:15, 23 செப்டெம்பர் 2012 (UTC)
thread_title: தீவு

message: இங்கே மண் தீவு என்ற உப தலைப்பு காணப்படுகிறது. பொதுவாக மண் திட்டு அல்லது மணல் திட்டு என்றே கூறப்படுகிறது. மண் தீவு என்று குறிப்பிடும் வழக்கம் தமிழில் இல்லையே?--பாஹிம் (பேச்சு) 03:06, 20 சனவரி 2015 (UTC)
replies: text: பாகிம், கட்டுரையை நீங்களே திருத்தி விடுங்கள்.--Kanags \உரையாடுக 08:39, 20 சனவரி 2015 (UTC)
நல்லது.--பாஹிம் (பேச்சு) 09:35, 20 சனவரி 2015 (UTC)
thread_title: குழப்பம்
பேச்சு:கபிலன் பதிப்பகம்

message: இக்கட்டுரையில் 2010 ஆம் ஆண்டிற்கான தமிழ் வளர்ச்சித் துறையின் சிறந்த நூல் விருது என்று குறிப்பிடப்பட்டுள்ளது தவறு என நினைக்கிறேன். 2010 ஆம் ஆண்டிற்கான விருதுகள் இன்னும் அறிவிக்கப்படவில்லையே.--தேனி.எம்.சுப்பிரமணி./உரையாடுக. 17:02, 29 சனவரி 2012 (UTC)
தங்களின் அறிவுறுத்தலுக்கு நன்றி. 2009 ஆம் ஆண்டிற்கான விருது அது. தவறுதலாக 2010 என வந்துள்ளது. உடன் திருத்தி விட்டேன். நன்றி. அருணன் கபிலன்

message: இதற்கு
 "அருணன் கபிலன்" 13:44, 2 திசம்பர் 2016 (UTC)
இதற்கு மேல் எவ்வாறு உசாத்துணை தருவது? "அருணன் கபிலன்" 13:45, 2 திசம்பர் 2016 (UTC)
replies: text: அருணன் கபிலன் உங்களின் கேள்விக்கு பதிலளிக்க முயற்சி செய்கிறேன்:
# வழங்கப்பட்ட விருதுகளுக்கு ஆதாரம் வேண்டும். அதற்கு பதிப்பகத்தின் இணையத்தள பக்கத்தை உசாத்துணையாக காட்ட இயலாது.
# காட்டப்பட்டுள்ள உசாத்துணைகள் விக்கி நடைமுறைப்படி காட்டப்படவில்லை. இதற்கு என்னால் உதவ இயலும். --மா. செல்வசிவகுருநாதன் (பேச்சு) 07:34, 5 திசம்பர் 2016 (UTC)
அன்பிற்குரிய ஐயா, கூடுதலான படங்களையும் அல்லது நூலின் முகப்பு அட்டையையும் இந்தப் பக்கத்தில் இணைக்க வேண்டாம் என்கிற நோக்கிலேயே இணையதளப்பக்கத்தின் தொடுப்பினை தந்துள்ளேன். அதுவும் கூட இலவச இணையதளமே. கூடுமானவரை நூல் வெளியீட்டுப் புகைப்படங்களை (அளவுடனே) விருது பெரும் புகைப்படங்களைச் சான்றாகத் தந்துள்ளேன். இயன்றால் சான்றிதழ்களையும் புகைப்படங்களாகத் தருவதற்கு முயற்சிக்கிறேன். விக்கியின் நெறிமுறைகளுக்கு முழுமையும் கட்டுப்பட்டவன் நான். ஆதலால் தங்களின் மேலான அறிவுரையையும் உதவியையும் வேண்டுகிறேன்... அருணன் கபிலன்.
thread_title:  கேள்வி 

message: நடுநிலைக் கண்ணோட்டத்துடன் நோக்கும்போது, விளம்பரம் போன்றுதான் தெரிகிறது. நல்லெண்ண அடிப்படையில் கட்டுரையில் உரிய மாற்றங்களை செய்ய முயற்சி செய்கிறேன்.--மா. செல்வசிவகுருநாதன் (பேச்சு) 07:21, 5 திசம்பர் 2016 (UTC)
இந்தக் கருத்துக்கும் பதில் சொல்லி விடுகிறேன். நான் விக்கியில் எழுதிய கட்டுரை இது ஒன்று மட்டும் இல்லை என்பதையும் தாங்கள் அறிந்து கொள்ள வேண்டும். நான் நிர்வகிக்கிற பதிப்பகம் என்று எந்த இடத்திலும் பதிவிட்டுக் கொள்ளவில்லை. வியாபார நோக்கம் அல்லது விளம்பர முயற்சி  என்கிற காரணமும் பொருத்தமுடையதுதானா என்பதையும் ஒருமுறை சிந்தித்துப் பார்த்து விடுங்கள். நூலின் பெயர் நூலாசிரியர் பெயர் தவிர வேறு எந்தச் செய்திகளும் இல்லை. விருதுகளும் கூட நூலாசிரியர்களுக்கான சிறப்பே தவிரப் பதிப்பகத்துக்கன்று. இன்றைய ஆய்வுலகில் எந்த நூலை யார் எழுதியுள்ளார்கள்? அது எந்தப் பதிப்பகத்தினரால் வெளியிடப் பெற்றிருக்கிறது என்கிற தரவுகளின் அடிப்படையிலான சிறு கட்டுரை அளவிலேயே இது இயற்றப் பெற்றிருக்கிறது. தூய உள்ளத்தோடு விக்கிக்குப் பணியாற்றும் என்னை இந்தக் கேள்விகள் சற்று  உள்ளாக்குகின்றன. எவ்வாறாயினும் விக்கியின் முடிந்த முடிவுகளுக்கு எந்நாளும் தலைவணங்குவேன் என்று உறுதி கூறிக் கொள்கிறேன். 
replies: text: --Kanags \உரையாடுக 08:48, 5 திசம்பர் 2016 (UTC)
thread_title:  எனது கருத்து...
பேச்சு:வேடந்தாங்கல் பறவைகள் சரணாலயம்

message: வேடந்தாங்கல் பறவைகள் பக்கத்தில் பல பறவைகளின் படங்கள் உள்ளன. ஆனால் பறவைகள் படம் எடுக்கப்பட்டது வேடந்தாங்கல் இல்லை. விந்தையாக உள்ளது. சம்பந்தம் இல்லாத படத்தை நீக்க வேண்டும்.பாலாஜி 18:28, 2 பெப்ரவரி 2012 (UTC)
replies: text: சம்பந்தம் இல்லாத படங்கள் நீக்கப் பட்டண. வாசு (பேச்சு, பங்களிப்புகள்) 14:30, 4 பெப்ரவரி 2012 (UTC)

message: இக்கட்டுரை வேடந்தாங்கல் பறவைகள் சரணாலயம் (புகலிடம்) பற்றியதாக உள்ளது; ஊரைப் பற்றிய தகவல்கள் இப்பக்கத்தில் இல்லை. எனவே, தலைப்பை மாற்றப் பரிந்துரைக்கின்றேன்.--PARITHIMATHI (பேச்சு) 02:01, 1 பெப்ரவரி 2022 (UTC)
thread_title:  தலைப்பு குறித்து
பேச்சு:உலக இரட்சகர் சபை

message: இக்கட்டுரையின் தலைப்பு "உலக இரட்சகர் சபை" என்றிருக்க வேண்டும். கத்தோலிக்க வழக்கில் இச்சபையை "இரட்சணிய சபை" என்று அழைப்பதில்லை.--பவுல்-Paul 05:20, 3 பெப்ரவரி 2012 (UTC)
replies: text: மாற்றி விடுங்கள்.--Kanags \உரையாடுக 07:11, 3 பெப்ரவரி 2012 (UTC)

text: இரட்சணியம் என்பது salvation எனப் பொருள்படும் என நினைக்கிறேன். எனவே தலைப்பு மாற்றப்பட வேண்டும்.--மரு. பெ. கார்த்திகேயன் (karthi.dr) 07:51, 3 பெப்ரவரி 2012 (UTC)
thread_title: தலைப்பை மாற்ற வேண்டும்

message: Confused 2409:4072:6D18:6E7A:0:0:AF8A:9E11 10:25, 2 ஆகத்து 2022 (UTC)
thread_title:  Family prablam
வார்ப்புரு பேச்சு:Merge-speed-delete-on

message: "கலைக்களஞ்சியத்தில் இருக்கத்தக்க " என்னும் சொற்கோவை சேர்த்துள்ளேன். ஏனெனில், மேலும் கூடுதலாக சேர்க்கப்படும் தகவல்கள் பொருத்தமானதாகவும், கலைக்களஞ்சியத்திற்கு ஏற்றதாக இருக்க வேண்டும், என்று இருப்பது நல்லது. --செல்வா 16:47, 4 பெப்ரவரி 2012 (UTC)

message: விரைந்து நீக்க வேண்டிய பக்கங்கள் பகுப்பில் எண்ணிக்கை அதிகமாகி வேறுபடுத்துவது சிரமமானதால், தனியாக ஒரு பகுப்பை உருவாக்கியிருக்கிறேன். பகுப்பு பெயர் பற்றி அவ்வளவாக யோசிக்காமல் “பட்டியல் பக்கத்தில் ஒன்றிணைக்கப்பட வேண்டிய பக்கங்கள்” என்று வைத்து விட்டேன். பொருத்தமாக இல்லையெனில் வேறொரு பொருந்தும் பெயரை வைத்து விட வேண்டுகிறேன்.--சோடாபாட்டில்உரையாடுக 14:16, 7 பெப்ரவரி 2012 (UTC)
thread_title: தனிப் பகுப்பு
பேச்சு:இருபடிச் சமன்பாடு

message: #இருபடி என்பதை இருபடிய என்று எழுதுவது சரியாக இருக்கும். தேசம்-தேசிய, சிறு-சிறிய, பெரு-பெரிய, அழகு-அழகிய என்பன போல் -இய என்னும் பின்னொட்டு இட்டால் இயல்பாய் இணங்கி வரும். இருபடியச் சமன்பாடு என்றால் சரியாக இருக்கும். இருமடியச் சமன்பாடு என்றும் கூறலாம் 
#லெக்ராஞ்சி என்று உள் தலைப்பு இருக்கின்றது, ஆனால் முதல் வரியிலேயே லாக்ராஞ்சி என்று வருகின்றது. ஏதாவது ஒன்றைத் தேர்ந்து சீராக அதே வடிவில் Joseph-Louis Lagrange அவர்களின் பெயரைக் குறிக்கலாம். லெக்-லாக் என்பதற்கு மாறாக லெகுராஞ்சி-லாகுராஞ்சி-லகுராஞ்சி என்றோ இலகுராஞ்சி என்றோ கூறலாம். க் என்பது எப்பொழுதும் வலித்து ஒலிக்கும் வல்லினமாகவே தமிழில் வரும் (எல்லா வல்லின ஒற்றுகளும் அப்படியே).  எப்படி இருப்பினும், ஒரே சீராக ஒரு கட்டுரைக்குள்ளாவது வருதல் நலல்து.
--செல்வா 15:36, 29 பெப்ரவரி 2012 (UTC)
thread_title: இரண்டு கருத்துகள்
பேச்சு:ஏர்ஏசியா

message: நண்பர்களே, "Air" என்ற ஆங்கில வார்த்தையை தமிழில் ஒலிபெயர்க்கும் பொழுது "ஏர்" என்று எழுதுவது தானே வழக்கம். ஏன் இங்கு "எயர்" என்று எழுதப்பட்டுள்ளது? --Amdmustafa 19:17, 4 பெப்ரவரி 2012 (UTC)
thread_title: ஒலிபெயர்ப்பு விளக்கம்
பேச்சு:ஜீ தமிழ்

message: மதன், கட்டுரையின் தலைப்பை மாற்ற வேண்டும் என்பதற்காகச் சொல்லவில்லை, பொதுவாக Zee என்பது ஜீ அன்று என்பதை அனைவரும் அறிவோம். காற்றொலி சகரம் போன்ற ஒலி வர ஃசீ என்று எழுதலாம். பலரும் xerox என்னும் உலர்படி எடுக்கும் முறையை ஜெராக்ஸ் என்று எழுதுகின்றனர். இதனை செராக்சு என்றோ ஃசெராக்சு என்றோ ஃசெராக்ஃசு என்றோ எழுதலாம். பொதுவாக காற்றொலி சகரம் கட்டாயம் வர வேண்டும் எனில் அங்கு ஃச என்று இடலாம். 
replies: text: தொடிப்புழுதி கஃசா உணக்கின் பிடித்தெருவும்

text: வேண்டாது சாலப் படும்.
என்று திருக்குறளில் வரும்  கஃசு = காற்பலம் என்பதைக் kahssuஅல்லது  kaxzu என்பது போல ஒலிக்க வேண்டும். எனவே ஃசா என்பது காற்றொலி சகரத்தைக் குறிக்கப் பயன்படுத்தலாம். திருநெல்வேலி சைவ சித்தாந்த நூற்பதிப்புக் கழக நூலிலும்  ஓரிடத்தில் பார்த்திருக்கின்றேன். குறிப்பாக இது வல்லின ஒற்றுக்குப் பின் காற்றொலி சகரம் வரும் இடங்களில் பெரிதும் பயன்படு. ஆக்ஃசுபோர்டு, பீட்ஃசா (pizza என்பதைப் peetzaa என்பது போலவே இங்கு வட அமெரிக்காவில் ஒலிக்கின்றார்கள் (மெரியம் வெபுசிட்டர் அகராதி \ˈpēt-sə\ ). இதே போல Nazi என்பதையும் Naatzi என்பது போல ஒலிக்க வேண்டும். அது நாஜி அன்று. நாட்ஃசி = Nazi  (மெரியம் வெபுசிட்டர் அகராதி \ˈnät-sē, ˈnat-\  என்கின்றது. ஒலிப்பை இங்கே கேட்கலாம்.

text: pha = ஃப

text: Fa = ஃவ

text: Sa, Za, = ஃச
என முறையாகக் குறிக்க முற்படலாம். இங்கே கருத்தைப் பகிர்ந்து கொள்வதே நோக்கம், கட்டாயம் எடுத்தாளவேண்டும் என்று கூறவில்லை.  ஒலித்திரிபுகள் இயற்கை ,அது எல்லா மொழிகளிலும் உள்ளன. --செல்வா 15:09, 5 பெப்ரவரி 2012 (UTC)

text: இங்கே நடைபெற்ற உரையாடலையும் பார்த்து விட்டு, தலைப்பை மாற்ற முடியும் எனின், எழுத்துப் பெயர்ப்பு முறைப்படி தலைப்பை மாற்றி விடுங்கள். ஆனாலும் ஜீ தமிழ் தொலைக்காட்சியின் வலைப்பதிவில் ஜீ தமிழ் என்றே குறிப்பிடப்பட்டுள்ளது. தொடுப்பு --மதனாஹரன் 10:26, 6 பெப்ரவரி 2012 (UTC)
replies: text: :மதன், தலைப்பை மாற்றுவதற்காகச் சொல்லவில்லை. கருத்தைப் பகிர்வதே. இதே போல டாட்டா என்பதைட் டாடா (Taadaa) என்று எழுதுகின்றார்கள். ஆனால் டாட்டா என்று ஒலித்துத் தமிழின் ஒலிப்பு முறையையே மாற்றுகின்றார்கள். ஆங்கிலத்தில் happen, open என்று வரும் இரு சொற்களில் ஒன்றில் இரண்டு p மற்றொன்றில் ஒரு p தான் உண்டு. எனினும் அதன் ஒலிப்பு ஒன்றே:  \ˈha-pən, -pəm\ (happen ஒலிப்பு, \ˈō-pən, -pəm\ (open ஒலிப்பு இதனை அறியாது பலரும் ஓபன் (Oban) என்றும் ஹாப்பன் என்றும் வேறுபடுத்தி எழுதுகிறார்கள். Physics என்பதை ப்ஹ்ஸிக்ஸ் என்று எழுதுவதில்லை.  --செல்வா 12:24, 6 பெப்ரவரி 2012 (UTC)
சரியான முறைக்கேற்ப எழுதுவது தானே முறை... அநேகமானவர்களின் கருத்தைக் கேட்டு மாற்றலாம். ஏனென்றால், இது ஒரு வணிகப் பெயர் தானே... --மதனாஹரன் 12:43, 6 பெப்ரவரி 2012 (UTC)
பகுப்பு:எழுத்துப்பெயர்ப்பு பற்றிய உரையாடல்கள்
thread_title: Untitled
பேச்சு:சேலம் அருங்காட்சியகம்

message: இக்கட்டுரையில் இவ்வளவு படங்கள் இருப்பது இதன் ஏற்ற நேரத்தை (loading time) அதிகரிக்கிறது. எனவே, குறிப்பிட்ட சில தலைப்புகளில் குறைந்தது மூன்று படங்களை மட்டும் வைக்கலாம். அல்லது மொத்தமாக ஒரு 9 படங்களை (3 நிரை நிரலாக) வைக்கலாம். கருத்து தேவை. -- சூர்யபிரகாஷ்   </font> உரையாடுக 13:07, 8 பெப்ரவரி 2012 (UTC)
replies: text: :இணைக்கப்பட்டுள்ள அனைத்துப் படங்களும் அருமையாக இருக்கின்றன. சூர்யா சொல்வது மிக அதிக படங்கள் பக்கம் ஏற்றப்படும் நேரத்தை அதிகமாக்குகிறது. எனவே இவ்வளவு படங்களை இங்கே வைப்பதற்கு பதிலாக சேலம் அருங்காட்சியகத்தின் பெயரில் ஒரு பகுப்பு உருவாக்கி அங்கு சேர்க்கலாம். இணைப்பை மட்டும் இங்கே வைக்க வேண்டும்.  -- எஸ்ஸார் 14:29, 8 பெப்ரவரி 2012 (UTC)
replies: text: :படங்கள் அனைத்தும் பொதுவில் இருப்பதால் எஸ்ஸார் சொல்லுவது போல அங்கே Salem District Exhibition என்ற பகுப்பினுள் இவற்றைச் சேர்த்து பொது இணைப்புத் தரலாம். சில படங்களை மட்டும் இங்கு காட்சிப்படுத்தலாம்.--Kanags \உரையாடுக 20:30, 8 பெப்ரவரி 2012 (UTC)
replies: text: ::--சோடாபாட்டில்உரையாடுக 04:16, 1 மார்ச் 2012 (UTC)
thread_title: இவ்வளவு படங்கள் தேவையா?
பேச்சு:செஞ்சந்தனம்

message: அண்மைச்செய்திகளில் இது செம்மரம் என்று குறிக்கப்படுகிறது. இரண்டு கட்டுரைகளிலும் உரிய முறையில் தெளிவுபடுத்த வேண்டுகிறேன்.--இரவி (பேச்சு) 17:49, 8 ஏப்ரல் 2015 (UTC)
replies: text: ஆங்கிலச் செய்தி: Red sandalwood smugglers were gunned down by police. Red sandalwood என்பது செஞ்சந்தனம். Indian Redwood என்பது செம்மரம். பார்க்க: பேச்சு:சே மரம் --AntonTalk 18:07, 8 ஏப்ரல் 2015 (UTC)
thread_title:  செம்மரம் எதிர் செஞ்சந்தனம்
பேச்சு:அத்தி மரச்சிலைகள்

message: இக்கட்டுரையில் உள்ள  தாவர குணங்கள் மற்றும் மருத்துவ குணங்கள் எனும் தலைப்புக்கள், அத்தி (தாவரம்) எனும் கட்டுரையை விரிவாக்கம் செய்ய பயன்படுத்தப்படவேண்டும் என பரிந்துரைக்கிறேன்--மா. செல்வசிவகுருநாதன் 09:28, 10 பெப்ரவரி 2012 (UTC)

message: மா. செல்வசிவகுருநாதன்
இக்கட்டுரையில் உள்ள  தாவர குணங்கள் மற்றும் மருத்துவ குணங்கள் எனும் தலைப்புக்கள், அத்தி (தாவரம்) எனும் கட்டுரையை விரிவாக்கம் செய்ய பயன்படுத்திக் கொள்ளலாம் என்று தெரிவித்துக் கொள்கிறேன்  --Iramuthusamy 10:10, 10 பெப்ரவரி 2012 (UTC)
replies: text: --மா. செல்வசிவகுருநாதன் 14:57, 10 பெப்ரவரி 2012 (UTC)
thread_title:
பேச்சு:நுகர்வியம்

message: * மேற்கோள்கள்
* வெளி இணைப்புகள்
* விமர்சனங்கள், மாற்றுக்கள் விரிவு
* கோட்பாடுகள்
* ஆய்வு
* படம் சேர்த்தல் 
--Natkeeran 18:42, 11 பெப்ரவரி 2012 (UTC)
thread_title:  செய்ய வேண்டியவை
பேச்சு:பச்சைமலை

message: இந்தத் குறுந்தகவல் திருச்சிராப்பள்ளி வானொலியின் ஒலிபரப்பின் படி உருவாக்கம் செய்யப்பட்டு உள்ளது. எனவே வானொலிக்கு நன்றிகளை தெரிவித்துக் கொள்கிறேன். -Pitchaimuthu2050 15:46, 12 பெப்ரவரி 2012 (UTC)
thread_title: கட்டுரை உருவாக்கம்